b'\n_START_ARTICLE_\nDen demokratiske republikken Kongos geografi\n_START_SECTION_\nElvene\n_START_PARAGRAPH_\nDet tropiske klimaet har ogs\xc3\xa5 produsert av Kongosystemet som dominerer regionen topografisk sammen med regnskogen den renner gjennom, men de er ikke gjensidig utelukkende. Navnet p\xc3\xa5 staten er delvis avledet fra elven. Elvas nedslagsfelt (som betyr Kongo og alle dens utallige sideelver) opptar nesten hele landet og et omr\xc3\xa5de p\xc3\xa5 nesten 1 000 000 km\xc2\xb2. Elven og dens sideelver (store avleggere inkluderer Kasai, Sangha, Ubangi, Aruwimi og Lulonga) utgj\xc3\xb8r ryggraden av den kongolesiske \xc3\xb8konomien og transporten. De har en dramatisk innvirkning p\xc3\xa5 dagliglivet til menneskene i landet. _NEWLINE_Kildene til Kongo er i h\xc3\xb8ylandet og fjellene i Riftdalen samt Tanganyikasj\xc3\xb8en og Mweru. Elva renner hovedsakelig vestover fra Kisangani rett under Boyomafossen, deretter b\xc3\xb8yer den gradvis s\xc3\xb8rvest, forbi Mbandaka, renner sammen med Ubangi, og inn i Pool Malebo (Stanley Pool). Kinshasa og Brazzaville er p\xc3\xa5 motsatt side av elva ved Pool. _NEWLINE_S\xc3\xa5 smalner elva og faller gjennom en rekke katarakter i dype kl\xc3\xb8fter (som har f\xc3\xa5tt fellesnavnet Livingstone Falls), og deretter forbi Boma ut i Atlanterhavet. Elva har ogs\xc3\xa5 den nest st\xc3\xb8rste vannf\xc3\xb8ringen og den nest st\xc3\xb8rste nedslagsfeltet av verdens elver (kun overg\xc3\xa5tt av Amazonaselva i begge henseender). Elva og en 45 km bred landstripe p\xc3\xa5 dens nordlige bredd gir landets eneste tilgang til Atlanterhavet.\n_START_SECTION_\nVulkansk aktivitet\n_START_PARAGRAPH_\nDen tidligere omtalte Riftdalen, s\xc3\xa6rlig den \xc3\xb8stlige Rift, spiller en n\xc3\xb8kkelrolle i utformingen av DR Kongos geografi. Ikke bare er den nord\xc3\xb8stlige delen av landet mye mer kupert, men p\xc3\xa5 grunn av riftens tektoniske aktiviteter, opplever omr\xc3\xa5det ogs\xc3\xa5 noe vulkansk aktivitet. Den geologiske aktiviteten i dette omr\xc3\xa5det dannet ogs\xc3\xa5 de ber\xc3\xb8mte Afrikas store sj\xc3\xb8er, tre av dem ligger p\xc3\xa5 Kongos \xc3\xb8stlige grense: Lake Albert (tidligere kjent som Lake Mobutu), Lake Edward og Tanganyikasj\xc3\xb8en. _NEWLINE_Kanskje viktigst av alt, Riftdalen har avdekket en enorm mengde mineralforekomster i hele s\xc3\xb8r og \xc3\xb8st i Kongo, og gj\xc3\xb8r det tilgjengelig for gruvedrift. Kobolt, kobber, kadmium, industri- og edelstenskvalitetdiamanter, gull, s\xc3\xb8lv, sink, mangan, tinn, germanium, uran, radium, bauksitt, jernmalm og kull er funnet i rikt monn, spesielt i den s\xc3\xb8r\xc3\xb8stlige Katangaregionen . _NEWLINE_ _NEWLINE_17. januar 2002 hadde Nyiragongo utbrudd i Kongo, med en 50 m bred lavastr\xc3\xb8m med en hastighet p\xc3\xa5 over 60 km/t. En av de tre lavastr\xc3\xb8mmene fl\xc3\xb8t gjennom den n\xc3\xa6rliggende byen Goma, drepte 45 og etterlot 120 000 hjeml\xc3\xb8se. Fire hundre tusen mennesker ble evakuert fra byen under utbruddet. Lavaen forgifter vannet i Kivusj\xc3\xb8en og dreper fiskene der. Bare to fly forlot den lokale flyplassen p\xc3\xa5 grunn av faren for eksplosjon av lagret bensin. Lavaen passerte flyplassen, men \xc3\xb8dela rullebanen, \xc3\xa5 sperret flere fly inne. Seks m\xc3\xa5neder etter utbruddet i 2002, hadde en annen vulkan i n\xc3\xa6rheten, Nyamuragira, ogs\xc3\xa5 utbrudd, og igjen mer nylig i 2006. Begge er fortsatt aktive vulkaner.\n_START_SECTION_\nKlima\n_START_PARAGRAPH_\nKongo er plassert midt i hjertet av det ekvatoriale Afrika, og har derfor et av de mer stabile klimaene i Afrika. Den intertropiske konvergenssonen drar med seg v\xc3\xa5tt og tordenv\xc3\xa6rspreget v\xc3\xa6r nordover fra mars til november, og s\xc3\xb8rover fra desember til februar. Omr\xc3\xa5dene i mellom, inkludert Mbandaka som ligger midt p\xc3\xa5 ekvator, f\xc3\xa5r to regntider hvert \xc3\xa5r. Selv de t\xc3\xb8rreste m\xc3\xa5nedane f\xc3\xa5r minst 100 mm. Vinden er stort sett svak og luften trykkende \xc3\xa5ret rundt. _NEWLINE_Juni og juli er derimot knuskt\xc3\xb8rre i omr\xc3\xa5dene fra Kinshasa til fjellsidene av Mitumba. Den gjennomsnittlige minimumstemperaturen faller til rundt 17\xc2\xa0\xc2\xb0C i lavlandet rundt Kinshasa, og det kan forekomme frost over 1500 m. I t\xc3\xb8rketiden kan derimot skyer dekke store deler av lavlandet. Den \xc3\xa5rlige nedb\xc3\xb8rsnormalen i Kinshasa er 1358 mm, men andre delar av Kongo kan f\xc3\xa5 opp mot 2000 mm.'